Sankt-Peterburgda Janubiy Amerika vakillari o‘rtasida JCh-2018 saralash bosqichiga qur’a tashlash marosimi o‘tkazildi. Saralash bosqichida bir guruhdan joy olgan 10ta terma jamoa ishtirok etadi. Uchrashuvlar ikki davradan iborat ko‘rinishda (uy va mehmonda) o‘tkaziladi. Eng yaxshi natija qayd etgan 4ta jamoa JCh-2018 musobaqasiga yo‘llanmani qo‘lga kiritadi. 5-o‘rinni egallagan jamoa Okeaniya vakili bilan o‘tish uchrashuvini o‘tkazadi. 1-tur uchrashuvlari jadvali: Kolumbiya – Peru Chili – Braziliya Argentina – Ekvador Venesuela – Paragvay Boliviya – Urugvay Ma’lumot uchun, 2018 yilgi jahon chempionati 14 iyundan 15 iyulga qadar Moskva, Sankt-Peterburg, Qozon, Nijniy Novgorod, Saransk, Volgograd, Samara, Kaliningrad, Yekaterinburg, Sochi hamda Rostov-na-Donuda bo‘lib o‘tadi.